**Dina Ercilia Boluarte Zegarra** (født 31. mai 1962) er en peruansk advokat og politiker som har vært Perus president fra 7. desember 2022. Hun tiltrådte etter et mislykket kuppforsøk av tidligere president Pedro Castillo. Hun er den første kvinnelige presidenten i Peru.

Liv og virke
------------

### Oppvekst og utdanning

Boluarte er født 31. mai 1962 i byen Chalhuanca i den peruanske regionen Apurímac. Som liten jente flyttet hun med foreldrene til Lima. Så studerte hun senere rettsvitenskaper ved Universidad de San Martín de Porres, og arbeidet som advokat.

Hun bodde i noen år i Mexico, frem til hun i 2007 ble avdelingsleder ved det peruanske folkeregisteret RENIEC (*Registro Nacional de Identificación y Estado Civil*).

Edsavleggelse som visepresident
### Politiker

I 2018 stilte hun som kandidat for partiet *Perú Libertario* (senere kalt Perú Libre) ved valgene til borgermester i Surquillo, men ble ikke valgt. Drøyt to år etter stilte hun om ved siden av Pedro Castillo som hans veisepresidentmakker. De vant, og den 29. juli 2021 tiltrådte hun som bisepresident. Samme dag gjorde Castillo henne dessuten til minister for utvikling og sosial inkludering i sintt regjeringskabinett.

I januar 2022 uttalte Boluarte i et intervju med avisen *La República* at hun aldri hadde omfavnet *Perú Libre*s ideologi. Partiets generalsekretær, Vladimir Cerrón, ekskluderte senere Boluarte fra partiet og la ut på Twitter: *«Alltid lojale, aldri forrædere»*. Cerrón sa også at Boluartes kommentar truet partiets enhet.

Den 25. november 2022 trakk hun seg som minister for utvikling og sosial inkludering, men forble visepresident.

### President

I desember 2022 forsøkte president Pedro Castillo å oppløse parlamentet i Peru, og begynne å styre ved dekret. Dette endte med at Castello ble kastet og arrestert, og ble besluttet at Castillo skal stilles for riksrett for kuppforsøk. 

Dina Boluarte tiltrådte da i stillingen som Perus president etter hendelsen, og er den første kvinnelige presidenten i landet.

I sin første tale til parlamentet oppfordret hun «nasjonalt samhold», og fordømte Castillos handlinger.

Referanser
----------

1. ↑   filtrodecandidatos.org[Hentet fra Wikidata]
2. ↑   peruvotoinformado.com[Hentet fra Wikidata]
3. ↑   panamericana.pe[Hentet fra Wikidata]
4. ↑   larepublica.pe[Hentet fra Wikidata]
5. 1 2 3 4  NRK (8. desember 2022). «Peru får ny president etter at forgjengeren ble pågrepet». *NRK*. Besøkt 8. desember 2022.
6. 1 2  GrupoRPP (29. juli 2021). «Dina Boluarte, la vicepresidenta que asume el Ministerio de Desarrollo e Inclusión Social [Perfil]» **(spansk)**. Besøkt 8. desember 2022.
7. ↑  «¿Quiénes conforman la plancha presidencial de Pedro Castillo para las Elecciones 2021?». *El Popular* **(spansk)**. 12. april 2021. Besøkt 6. mai 2021.
8. ↑  Ellis, R. Evan (28. august 2022). *The Evolution of Peru's Multidimensional Challenges* **(engelsk)**. IndraStra Papers. ISBN 978-1-959278-00-9.
9. ↑  Empresa Peruana de Servicios Editoriales S. A. EDITORA PERÚ. «Dina Boluarte jura como ministra de Desarrollo e Inclusión Social» **(spansk)**. Besøkt 8. desember 2022.
10. ↑  *Comité Regional de Lima de Perú Libre expulsa a Dina Boluarte por "falta grave"* , larepublica.pe, 23. januar 2022, lest 20. april 2022
11. ↑  «'Dina Boluarte anuncia que no seguirá en el Gabinete Ministerial tras designación de Betssy Chávez». 25. november 2022. Besøkt 2. desember 2022.
12. ↑  Peru’s Dina Boluarte Sworn in as First Female President After Castillo Exit Bloomberg L.P.. Hentet 8. desember 2022.
13. ↑  «Who is Dina Boluarte, Peru's first female president?». *CNN* **(engelsk)**. 8. desember 2022. Besøkt 8. desember 2022.

Eksterne lenker
---------------

* (en) Dina Boluarte – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** VIAF **·** GND
 |